Dodol susu

jmpl|260x260px|Dodol susu
Saktemenipun, dodol punika salah setunggilipun panganan nyemek ingkang kadamel saking glepung wos (beras) ketan, santen kelapa, ngagem gendis. Wondene dodol susu, kadamel saking bahan dodol lumprahipun, namung dipuncaosi susu cair kanggé nambah rasa. Dodol susu punika panganan khas saking Pangalengan, Bandung, Jawa Barat."Dodol Susu" Tekno.  Ing tlatah Bandung, dodol susu dipundamel wiwit taun 70-an. Gendis dipuntambahen kanti cacah ingkang radi kathah, punika supados langkung awet dodol susunipun.

Wondene, ing Samiran, Selo, Boyolali, Jawa Tengah, damelipun dodol susu ing désa punika wiwit taun 2010, sakbibaripun mbledosipun Gunung Merapi ingkang damel risakipun panguripan masarakat ing tlatah punika. Susu dipunkajengaken tiyang mrika minangka bahan dasaripun amargi cumepak wonten dhusun punika, ugi dipunajabaken mugi dodol susu saged dados salah satunggalipun olèh-olèh khas Boyolali ingkang Kitha Susu.

 Rujukan